**สำนักงานเขตพื้นที่การศึกษาไม่ต้องดำเนินการตัวชี้วัดนี้**

**ตัวชี้วัดที่ 8 ระดับคุณธรรมและความโปร่งใสในการดำเนินงานของหน่วยงาน**

**หน่วยวัด : ระดับค่าร้อยละ**

**น้ำหนัก : ร้อยละ 5**

**คำอธิบาย :**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA) เป็นการประยุกต์แนวคิดของการประเมินคุณธรรมการดำเนินงาน (Integrity Assessment) ขององค์การต่างประเทศที่ประสบความสำเร็จคือ องค์การต่อต้านการทุจริต (Anti-Corruption and Civil Rights Commission: ACRC) จากสาธารณรัฐเกาหลี บูรณาการเข้ากับดัชนีวัดความโปร่งใสของสำนักงาน ป.ป.ช. โดยได้กำหนดเป็นกรอบแนวคิดการประเมินคุณธรรมและความโปร่งใสการดำเนินงานของหน่วยงานภาครัฐและสังเคราะห์เป็นองค์ประกอบหลักที่สำคัญและจำเป็นในการประเมิน โดยจำแนกองค์ประกอบหลักเป็นองค์ประกอบย่อย ประเด็นการประเมิน และแปลงไปสู่คำถามที่ใช้ในการสอบถามความคิดเห็นหรือรวบรวมจากข้อมูลเอกสาร/หลักฐานของหน่วยงาน

องค์ประกอบการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment) แบ่งเป็น 5 องค์ประกอบ ดังนี้

**1. ความโปร่งใส (Transparency)** ประเมินจากความคิดเห็นของประชาชนผู้รับบริการหรือผู้มีส่วนได้ส่วนเสียตามประสบการณ์ในการรับบริการจากหน่วยงานภาครัฐ และจากข้อมูลเอกสาร/หลักฐานเชิงประจักษ์ (Evidence Base) บนพื้นฐานของข้อเท็จจริงในการดำเนินงานของหน่วยงาน

**2. ความรับผิดชอบ (Accountability)** ประเมินจากความคิดเห็นของประชาชนผู้รับบริการหรือผู้มีส่วนได้ส่วนเสียตามประสบการณ์ในการรับบริการจากหน่วยงานภาครัฐ

**3. คุณธรรมการให้บริการของหน่วยงาน (Integrity in Service Delivery)** ประเมินจากการรับรู้และประสบการณ์โดยตรงของประชาชนผู้รับบริการหรือผู้มีส่วนได้ส่วนเสีย ที่มีต่อการให้บริการของหน่วยงานภาครัฐ

**4. วัฒนธรรมคุณธรรมในองค์กร (Integrity Culture)** ประเมินจากความคิดเห็นของเจ้าหน้าที่ภายในหน่วยงานภาครัฐ และจากข้อมูลเอกสาร/หลักฐานเชิงประจักษ์ (Evidence Base) บนพื้นฐานของข้อเท็จจริงในการดำเนินงานของหน่วยงาน

**5. คุณธรรมการทำงานในหน่วยงาน (Work Integrity)** ประเมินจากความคิดเห็นของเจ้าหน้าที่ภายในหน่วยงานภาครัฐที่มีต่อการดำเนินงานของหน่วยงาน

**เกณฑ์การให้คะแนน :**

กำหนดเป็นระดับขั้นของความสำเร็จ (Milestone) แบ่งเกณฑ์การให้คะแนนเป็น 5 ระดับพิจารณาจากความก้าวหน้าของขั้นตอนการดำเนินงานตามเป้าหมายแต่ละระดับ ดังนี้

|  |  |
| --- | --- |
| **ระดับ** | **เกณฑ์การให้คะแนน** |
| 1 | ค่าคะแนนระหว่าง 0 -19.99 คะแนน มีระดับคุณธรรมและความโปร่งใสในการดำเนินงานต่ำมาก |
| 2 | ค่าคะแนนระหว่าง 20 – 39.99 คะแนน มีระดับคุณธรรมและความโปร่งใสในการดำเนินงานต่ำ |
| 3 | ค่าคะแนนระหว่าง 40 – 59.99 คะแนน มีระดับคุณธรรมและความโปร่งใสในการดำเนินงานปานกลาง |
| 4 | ค่าคะแนนระหว่าง 60 -79.99 คะแนน มีระดับคุณธรรมและความโปร่งใสในการดำเนินงานสูง |
| 5 | ค่าคะแนนระหว่าง 80 – 100 คะแนน มีระดับคุณธรรมและความโปร่งใสในการดำเนินงานสูงมาก |

**รายละเอียดข้อมูลพื้นฐาน :**

| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ** | | |
| --- | --- | --- | --- | --- |
| **2556** | **2557** | **2558** |
| 1. ดัชนีความโปร่งใส  2. ดัชนีความรับผิดชอบ  3. ดัชนีคุณธรรมการให้  บริการของหน่วยงาน  4. ดัชนีวัฒนธรรม คุณธรรมในองค์กร  5. ดัชนีคุณธรรมการทำงานในหน่วยงาน | ระดับค่าร้อยละ | สำนักงานคณะกรรมการการศึกษาขั้นพื้นฐานเป็นหน่วยงานนำร่องของสำนักงาน ป.ป.ช. ไม่มีการให้คะแนนประเมิน | 1.คะแนนหลัง  ถ่วงน้ำหนัก 18.06  2. คะแนนหลังถ่วงน้ำหนัก 12.54  3. คะแนนหลังถ่วงน้ำหนัก 18.11  4. คะแนนหลังถ่วงน้ำหนัก 9.60  5. คะแนนหลังถ่วงน้ำหนัก 12.72 | 1. คะแนนหลังถ่วง น้ำหนัก 18.28  2. คะแนนหลังถ่วง น้ำหนัก 14.58  3. คะแนนหลังถ่วง น้ำหนัก 21.12  4. คะแนนหลังถ่วง น้ำหนัก 11.42  5. คะแนนหลังถ่วง น้ำหนัก 10.71 |
| คะแนนคุณธรรมและความโปร่งใสในการดำเนินงานโดยรวม |  |  | 71.04 | 76.11 |

**แหล่งข้อมูล/วิธีการจัดเก็บข้อมูล :**

1. การมอบหมายให้ส่วนราชการในสังกัดดำเนินการรวบรวมข้อมูลที่เกี่ยวข้องกับเรื่องระบบการประเมินคุณธรรมและความโปร่งใสในการดำเนินงานของหน่วยงาน เพื่อเตรียมความพร้อมในการเข้ารับการประเมินตามวิธีการดังกล่าว

2. การส่งรายชื่อข้าราชการ/เจ้าหน้าที่ ในสังกัด จำนวน 2 คน เพื่อเป็นผู้ประสานงานประจำหน่วยงาน

3. การส่งรายชื่อข้าราชการ เจ้าหน้าที่ พนักงานราชการ ลูกจ้างฯลฯ สังกัดหน่วยงานที่เข้ารับการประเมิน จำนวน 500 ราย (หากมีน้อยกว่า 500 รายให้ส่งข้อมูลทั้งหมด)

4. การส่งรายชื่อผู้เข้ารับบริการ/ผู้มีส่วนได้ส่วนเสียกับหน่วยงานตามจำนวนที่ผู้ประเมินกำหนด จำนวน 500 ราย (หากมีน้อยกว่า 500 รายให้ส่งข้อมูลทั้งหมด)

5. การตอบและส่งแบบสำรวจเชิงประจักษ์ (Evidence-based) พร้อมทั้งแนบหลักฐานประกอบ จำนวน 1 ชุด ต่อ 1 หน่วยงาน

**แนวทางการดำเนินงาน :**

**ระดับ สำนักงานคณะกรรมการการศึกษาขั้นพื้นฐาน**

1. การมอบหมายให้ส่วนราชการในสังกัดดำเนินการรวบรวมข้อมูลที่เกี่ยวข้องกับเรื่องระบบการประเมินคุณธรรมและความโปร่งใสในการดำเนินงานของหน่วยงาน เพื่อเตรียมความพร้อมในการเข้ารับการประเมินตามวิธีการดังกล่าว

2. การส่งรายชื่อข้าราชการ/เจ้าหน้าที่ ในสังกัด จำนวน 2 คน เพื่อเป็นผู้ประสานงานประจำ

หน่วยงาน

3. การส่งรายชื่อข้าราชการ เจ้าหน้าที่ พนักงานราชการ ลูกจ้างฯลฯ สังกัดหน่วยงานที่เข้ารับการประเมิน จำนวน 500 ราย (หากมีน้อยกว่า 500 รายให้ส่งข้อมูลทั้งหมด)

4. การส่งรายชื่อผู้เข้ารับบริการ/ผู้มีส่วนได้ส่วนเสียกับหน่วยงานตามจำนวนที่ผู้ประเมินกำหนด จำนวน 500 ราย (หากมีน้อยกว่า 500 รายให้ส่งข้อมูลทั้งหมด)

5. การตอบและส่งแบบสำรวจเชิงประจักษ์ (Evidence-based) พร้อมทั้งแนบหลักฐานประกอบ จำนวน 1 ชุด ต่อ 1 หน่วยงาน

**ผู้กำกับดูแลตัวชี้วัด :** นายสังคม จันทร์วิเศษ **เบอร์ติดต่อ** 0 2288 5651

**ผู้จัดเก็บข้อมูล** : นางวิไลวรรณ เอี่ยมอนุพงศ์  **เบอร์ติดต่อ** 0 2288 5580

นายพงศ์เฉลิม เปาริก **เบอร์ติดต่อ** 0 2288 5651