**ตัวชี้วัดที่ 1.3 ร้อยละของสถานศึกษาในสังกัดที่มีผลการประเมินคุณภาพภายในระดับดีขึ้นไป**

**หน่วยวัด : ร้อยละ**

**น้ำหนัก : ร้อยละ 10**

**คำอธิบายตัวชี้วัด :**

การประกันคุณภาพภายในเป็นระบบและกลไกในการพัฒนา ติดตาม ตรวจสอบ และประเมินการดำเนินงานของสถานศึกษา โดยถือว่าเป็นส่วนหนึ่งของกระบวนการที่ต้องดำเนินการอย่างต่อเนื่อง ต้องมีการจัดทำรายงานประเมินคุณภาพภายในประจำปีเสนอต่อสภาสถาบัน/คณะกรรมการสถานศึกษาและหน่วยงานต้นสังกัด เพื่อพิจารณาและเปิดเผยต่อสาธารณชนรวมทั้งนำไปสู่การพัฒนาคุณภาพและมาตรฐานการศึกษาและเพื่อรองรับการประกันคุณภาพภายนอก ซึ่งในการดำเนินการของสถานศึกษาในสังกัดสำนักงานคณะกรรมการการศึกษาขั้นพื้นฐานในรอบปีงบประมาณ 2559 จะใช้ผลการดำเนินงานของสถานศึกษา ประจำปีการศึกษา 2558 ทั้ง 2 ประเภท ได้แก่ สถานศึกษาระดับปฐมวัย และสถานศึกษาระดับขั้นพื้นฐานกำหนดการให้คะแนนระดับ 1-3 ประเมินผลจากสถานศึกษาในสังกัดที่มีระบบและกลไกการประกันคุณภาพในตามกฎกระทรวงว่าด้วยระบบหลักเกณฑ์และวิธีการประกันคุณภาพการศึกษา พ.ศ. 2553 รวมทั้งจัดทำและส่งรายงานรายงานประเมินคุณภาพภายใน ประจำปีการศึกษา 2558 ต่อสำนักงานคณะกรรมการการศึกษาขั้นพื้นฐาน เปรียบเทียบกับสถานศึกษาในสังกัดทั้งหมดที่เปิดสอนในปีการศึกษาเดียวกัน และการให้คะแนนระดับ 4-5 นับจำนวนสถานศึกษาที่มีผลการประเมินระบบการประกันคุณภาพภายในผ่านเกณฑ์ระดับดีขึ้นไปเทียบกับจำนวนสถานศึกษาทั้งหมดที่ได้รับการประเมินระบบการประกันคุณภาพภายใน และกำหนดเกณฑ์การประเมินระดับคุณภาพ 5 ระดับ ได้แก่

- 90.00 – 100.00 ระดับดีเยี่ยม

- 75.00 – 89.99 ระดับดีมาก

- 60.00 – 74.99 ระดับดี

- 50.00 – 59.99 ระดับพอใช้

- 0.00 – 49.99 ระดับปรับปรุง

โดยกำหนดเงื่อนไข ดังนี้

1) สำนักงานคณะกรรมการการศึกษาขั้นพื้นฐานต้องสร้างระบบเพื่อให้สถานศึกษาในสังกัดทุกแห่งรายงานการนำผลการประกันคุณภาพภายในเสนอต่อคณะกรรมการสถานศึกษาอย่างเป็นรูปธรรม หากไม่มีระบบการติดตามดังกล่าวในส่วนกลางจะปรับลด 0.5 คะแนนของคะแนนรวม

2) สถานศึกษาในสังกัดต้องรายงานผลการประกันคุณภาพภายในเสนอต่อคณะกรรมการสถานศึกษาเพื่อพิจารณา/ให้ข้อเสนอแนะในการนำผลการประเมินไปพัฒนาคุณภาพมาตรฐานการศึกษาการไม่ต่ำกว่า 80% ของสถานศึกษาทั้งหมดในสังกัด หากไม่ครบถ้วนจะปรับลด 0.5 คะแนนของคะแนนรวม

3) สำนักงานคณะกรรมการการศึกษาขั้นพื้นฐานและสถานศึกษาในสังกัดต้องนำรายงานประเมินคุณภาพภายในเผยแพร่ผ่านเว็บไซด์หรือวิธีการอื่นๆ เช่น แผ่นพับ การจัดนิทรรศการ ฯลฯ ของส่วนราชการ/สถานศึกษาไม่ต่ำกว่า 80% ของสถานศึกษาทั้งหมดในสังกัด หากไม่ครบถ้วนจะปรับลด 0.5 คะแนนของคะแนนรวม

**เกณฑ์การให้คะแนน :**

|  |  |
| --- | --- |
| **ระดับ** | **เกณฑ์การให้คะแนน** |
| 1 | ร้อยละ 80 ของสถานศึกษาในสังกัดที่ส่งผลการประเมินคุณภาพภายในต่อ สพฐ. |
| 2 | ร้อยละ 90 ของสถานศึกษาในสังกัดที่ส่งผลการประเมินคุณภาพภายในต่อ สพฐ. (และเงื่อนไข) |
| 3 | ร้อยละ 100 ของสถานศึกษาในสังกัดที่ส่งส่งผลการประเมินคุณภาพภายในต่อ สพฐ. (และเงื่อนไข) |
| 4 | ร้อยละ 97.5 ของสถานศึกษาในสังกัดที่ได้รับการตรวจประเมินโดยต้นสังกัดผ่านผลการประเมินคุณภาพภายในระดับดีขึ้นไป |
| 5 | ร้อยละ 100 ของสถานศึกษาในสังกัดที่ได้รับการตรวจประเมินโดยต้นสังกัดผ่านผลการประเมินคุณภาพภายในระดับดีขึ้นไป |

**หมายเหตุ :** 1) เกณฑ์การให้คะแนนแบบ Hybrid โดยจะประเมินคะแนนระดับ 4-5 เมื่อสถานศึกษาใน

สังกัดส่งรายงานรายงานประเมินคุณภาพภายในไม่น้อยกว่าร้อยละ 80

2) เกณฑ์การให้คะแนนระดับ 4 คำนวณแบบบัญญัติไตรยางค์

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | |
| **2556** | **2557** | **2558** |
| ร้อยละของสถานศึกษาในสังกัดที่มีผลการประเมินคุณภาพภายในระดับดีขึ้นไป | ร้อยละ | 100 | 99.91 | 99.34 |

**แหล่งข้อมูล / วิธีการจัดเก็บข้อมูล :**

สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาติดตามการดำเนินงานและเก็บรวบรวมข้อมูลผลการดำเนินงานการประกันคุณภาพภายในของสถานศึกษาในสังกัดตามเงื่อนไขที่กำหนด และสรุปตามแบบฟอร์มอ้างอิง KRS 1.3 ส่งให้สำนักงานคณะกรรมการการศึกษาขั้นพื้นฐาน

**แนวทางการดำเนินงาน :**

**ระดับ สำนักงานคณะกรรมการการศึกษาขั้นพื้นฐาน**

1. สร้างความเข้าใจให้ สพป. สพม. และสถานศึกษา ในการดำเนินการตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. 2553 โดยมีการกำหนดภาระงานหลักสำหรับการดำเนินงาน คือ 1) การกำหนดมาตรฐานการศึกษาของสถานศึกษา 2) การจัดระบบบริหารและสารสนเทศ 3) การจัดทำแผนพัฒนาสถานศึกษาที่มุ่งเน้นคุณภาพการศึกษา 4) การดำเนินงานตามแผนพัฒนาสถานศึกษา 5) การตรวจสอบและทบทวนคุณภาพการศึกษา 6) การประเมินคุณภาพการศึกษาตามมาตรฐานที่กำหนด 7) การรายงานคุณภาพการศึกษาประจำปี และ 8) การพัฒนาคุณภาพการศึกษาอย่างต่อเนื่อง

2. ส่งเสริม สนับสนุนให้สถานศึกษาพัฒนาคุณภาพโดยใช้มาตรฐานการศึกษาขั้นพื้นฐานและมาตรฐานการศึกษาปฐมวัย เป็นหลักในการเทียบเคียงและเป็นเป้าหมายในการพัฒนาให้เป็นไปตามระบบการประกันคุณภาพภายในและรายงานผลการดำเนินงานในรายงานการพัฒนาคุณภาพการศึกษาประจำปี

**ระดับ สำนักงานเขตพื้นที่การศึกษา**

1. ส่งเสริม สนับสนุน กำกับ ติดตามการพัฒนาระบบการประกันคุณภาพภายในของสถานศึกษา

2. ติดตามตรวจสอบคุณภาพการจัดการศึกษาของสถานศึกษาตามมาตรฐานและประเมินระบบการประกันคุณภาพภายในของสถานศึกษา

3. จัดให้มีรายงานผลการดำเนินงานประกันคุณภาพภายในของสถานศึกษาระดับเขตพื้นที่การศึกษา

4. ให้รายงานสรุปตามแบบฟอร์มอ้างอิง KRS 1.3 และส่งในระบบ KRS รอบ 9 เดือน และ 12 เดือน

**ระดับสถานศึกษา**

1. ดำเนินการพัฒนาระบบประกันคุณภาพภายในของสถานศึกษา ตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. 2553

1. นำผลการดำเนินงานตามระบบการประกันคุณภาพภายในของสถานศึกษาไปใช้ในการพัฒนาคุณภาพการศึกษาของสถานศึกษาอย่างต่อเนื่อง
2. สรุปรายงานการพัฒนาคุณภาพการศึกษาประจำปีของสถานศึกษา เสนอคณะกรรมการสถานศึกษาและปรับตามข้อเสนอแนะ
3. เผยแพร่ ประชาสัมพันธ์ ผลการประเมินคุณภาพภายในในรูปแบบต่างๆ เช่น แผ่นพับ การจัดนิทรรศการ การเผยแพร่ผ่านเว็บไซต์ ฯลฯ

**แนวทางการประเมินผล :**

| **แนวทางการประเมินผล** |
| --- |
| **1. ประเมินผลจากข้อมูล เอกสาร หลักฐานต่างๆ** |
| **1.1 เอกสารหลักฐานที่แสดงให้เห็นว่าการดำเนินการของตัวชี้วัดดังกล่าวได้บรรลุผลตามข้อมูลที่แจ้งมาจริง เช่น**   * ภาพถ่าย (ภาพนิ่งหรือภาพเคลื่อนไหว) * รายงานการประชุมคณะกรรมการสถานศึกษา * แผนการดำเนินงานที่ได้รับความเห็นชอบจากผู้มีอำนาจ * คำสั่งแต่งตั้งคณะทำงาน * บันทึกผลการดำเนินงานที่เกี่ยวข้องกับตัวชี้วัด * เอกสารอื่นๆที่เกี่ยวกับการดำเนินงานของตัวชี้วัด   *การคิดคะแนนของแต่ละตัวชี้วัดจะพิจารณาจากผลการดำเนินงานตามคำนิยามของตัวชี้วัด เปรียบเทียบกับเกณฑ์การให้คะแนนของตัวชี้วัดนั้นๆที่ระบุในคำรับรองการปฏิบัติราชการ* |
| **2. ประเมินผลจากข้อมูลที่ได้จากการสัมภาษณ์บุคคลที่เกี่ยวข้องต่างๆ** |
| * ผู้กำกับดูแลตัวชี้วัด * ผู้จัดเก็บข้อมูล * ผู้มีส่วนได้ส่วนเสียกับการดำเนินการของส่วนราชการ |
| **3. การสังเกตการณ์** |
| 3.1 การจัดเก็บข้อมูลผลการดำเนินงานตามตัวชี้วัด   * ความถูกต้อง เช่น มีการจัดเก็บข้อมูลอย่างเป็นระบบโดยมีเจ้าหน้าที่รับผิดชอบและระบุแหล่งที่มาได้ชัดเจน สามารถสอบยันความถูกต้องกับหน่วยงานเจ้าของข้อมูลได้ * ความน่าเชื่อถือ เช่น วิธีการลงบันทึกข้อมูลในแบบฟอร์มและวิธีการที่เจ้าหน้าที่ที่รับผิดชอบตรวจสอบ ข้อมูลก่อน และหลังการจัดเก็บ รวมทั้งวิธีการในการเก็บข้อมูลต่างๆ จากเจ้าของข้อมูล * ความทันสมัย เช่น ข้อมูลได้รับการปรับปรุงให้เป็นปัจจุบัน หรือทุกครั้งที่มีการเปลี่ยนแปลง * ความสามารถในการตรวจสอบได้ เช่น ส่วนราชการมีความพร้อมให้คณะกรรมการฯ ส่วนราชการ ภาคเอกชนและประชาชนตรวจสอบข้อมูลได้   3.2 สภาพแวดล้อมของสถานที่ที่ดำเนินการตามกิจกรรมหรือโครงการหลัก  3.3 การเก็บรักษาและดูแลเอกสาร/ข้อมูล  3.4 การมีส่วนร่วมของผู้บริหารระดับสูงของส่วนราชการ |

**ผู้กำกับดูแลตัวชี้วัด :** นายวิษณุ ทรัพย์สมบัติ **เบอร์ติดต่อ :** 02 288 5757

**ผู้จัดเก็บข้อมูล :** นางเพ็ญนภา แก้วเขียว **เบอร์ติดต่อ :** 02 288 5758

นายประพล ฐานเจริญ **เบอร์ติดต่อ :** 02 288 5759

**แบบฟอร์มอ้างอิง KRS 1.3**

**รายการอ้างอิง ตัวชี้วัด ตามคำรับรองการปฏิบัติราชการ ปีงบประมาณ พ.ศ. 2559**

**ตัวชี้วัดที่ 1.3 ร้อยละของสถานศึกษาในสังกัดที่มีผลการประเมินคุณภาพภายในระดับดีขึ้นไป**

**สำนักงานเขตพื้นที่การศึกษา .............................................เขต...................**

1. **สรุปจำนวนสถานศึกษาที่มีระบบการประกันคุณภาพภายใน**

|  |  |  |
| --- | --- | --- |
| **สรุปจำนวนสถานศึกษาที่มีระบบการประกันคุณภาพภายใน (ปีงบประมาณ 2559)** | | |
| **จำนวนสถานศึกษาทั้งหมดในสังกัด**  **(ปีการศึกษา 2558)** | **จำนวนสถานศึกษาที่มีระบบการประกันคุณภาพภายใน**  **(ปีการศึกษา 2558)** | **คิดเป็นร้อยละ** |
|  |  |  |

**2. ผลการประเมินคุณภาพภายในของสถานศึกษาแต่ละแห่ง (ปีการศึกษา 2558) มีรายละเอียด ดังนี้**

**(โปรดระบุผลการประเมินของสถานศึกษาทุกแห่งในสังกัด)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **ชื่อสถานศึกษา** | **วัน เดือน ปี ที่**  **ประชุมคณะกรรมการ สถานศึกษา** | **มติ/ข้อเสนอของคณะกรรมการสถานศึกษา** | **การดำเนินการตามมติ/ข้อเสนอของคณะกรรมการสถานศึกษา** | **ผลการประเมินคุณภาพภายใน** | | | | | **สรุปผล** | | **ระบุเหตุผล**  **(กรณีไม่ผ่าน)** | **การเผยแพร่ผลการประเมิน** | | | |
| ดีเยี่ยม | ดีมาก | ดี | พอใช้ | ปรับปรุง | **ผ่าน** | **ไม่ผ่าน** | **แผ่นพับ** | **เว็บ**  **ไซต์** | **นิทรรศการ** | **อื่นๆ**  **(โปรดระบุ)** |
|  |  |  |  |  |  |  |  |  |  |  |  |  |  |  |  |  |

**หมายเหตุ** : ให้ทุกเขตแนบไฟล์เอกสารเพิ่มเติมในระบบรายงานผล KRS โดยให้รายงานในระบบ KRS รอบ 9 เดือน และ 12 เดือน โดยกำหนดให้แนบไฟล์ของสถานศึกษาจำนวน 3 แห่ง แบ่งตามขนาดสถานศึกษา (ขนาดเล็ก ขนาดกลาง ขนาดใหญ่) ขนาดละ 1 แห่ง โดยให้เเนบไฟล์เอกสารเพิ่มเติม ดังนี้

1. รายงานการประเมินคุณภาพการศึกษาประจำปีของสถานศึกษา (SAR)
2. รายงานการประชุมคณะกรรมการสถานศึกษา
3. ตัวอย่างหลักฐานการเผยแพร่รายงานการประเมินคุณภาพภายใน

**ผู้รับรองข้อมูล**

ลงชื่อ

( )

ตำแหน่ง

โทรศัพท์

**ผู้รายงานข้อมูล**

ลงชื่อ

( )

ตำแหน่ง

โทรศัพท์