**สำนักงานเขตพื้นที่การศึกษาไม่ต้องดำเนินการตัวชี้วัดนี้**

**ตัวชี้วัดที่ 1.2.2 คะแนนของประเทศไทยของการประเมินผลสัมฤทธิ์ Educational assessment – PISA 2015**

**หน่วยวัด : ค่าคะแนน**

**น้ำหนัก : ร้อยละ 4**

**คำอธิบาย :**

* กำหนดเป็นตัวชี้วัดร่วมกันระหว่างสำนักงานปลัดกระทรวงศึกษาธิการ และสำนักงานคณะกรรมการการศึกษาขั้นพื้นฐาน โดยใช้เกณฑ์การให้คะแนนเดียวกัน
* โครงการประเมินผลนักเรียนร่วมกับนานาชาติ (Programme for International Student Assessment หรือ PISA) ริเริ่มโดยองค์การเพื่อความร่วมมือและพัฒนาทางเศรษฐกิจ (OECD) มีวัตถุประสงค์เพื่อประเมินคุณภาพของระบบการศึกษาในการเตรียมความพร้อมให้ประชาชนมีศักยภาพหรือความสามารถพื้นฐานที่จำเป็นต่อการดำรงชีวิตในโลกที่มีการเปลี่ยนแปลง
* PISA ประเมินการรู้เรื่องในสามด้าน ได้แก่ การรู้เรื่องการอ่าน การรู้เรื่องคณิตศาสตร์ และการรู้เรื่องวิทยาศาสตร์
* การประเมินผลในปี 2015 เน้นด้านวิทยาศาสตร์ (น้ำหนักข้อสอบด้านวิทยาศาสตร์ 60% และด้านการอ่านและคณิตศาสตร์อย่างละ 20%)
* สำหรับ PISA ประเทศไทย ได้กำหนดกรอบการสุ่มตัวอย่าง (sampling frame) เป็นนักเรียนอายุ 15 ปี ที่กำลังศึกษาอยู่ในชั้นมัธยมศึกษาปีที่ 1 ขึ้นไป จากโรงเรียนทุกสังกัด ได้แก่ สำนักงานคณะกรรมการการศึกษาขั้นพื้นฐาน สำนักงานคณะกรรมการการศึกษาเอกชน โรงเรียนในสังกัด กทม. อปท. โรงเรียนสาธิต และวิทยาลัยในสังกัดสำนักงานคณะกรรมการการอาชีวศึกษา
* กลุ่มตัวอย่างในการประเมินผลของ PISA 2015 ประกอบด้วย นักเรียน 8,937 คน จาก 273 โรงเรียน

**เกณฑ์การให้คะแนน :**

|  |  |  |  |  |  |
| --- | --- | --- | --- | --- | --- |
| **รายวิชา** | **1** | **2** | **3** | **4** | **5** |
| คณิตศาสตร์ | 360 | 393.5 | 427 | 460.5 | 494 |
| การอ่าน | 386 | 413.5 | 441 | 468.5 | 496 |
| วิทยาศาสตร์ | 387 | 415.5 | 444 | 472.5 | 501 |

**หมายเหตุ :** ค่าคะแนนระดับ 3 กำหนดจากคะแนนเฉลี่ยทั้งสามวิชา 2012 ค่า 5 กำหนดจากค่าเฉลี่ย OECD

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | |
| **2556** | **2557** | **2558** |
| คะแนนของประเทศไทยของการประเมินผลสัมฤทธิ์ Educational assessment – PISA 2015 | ร้อยละ | - | - | - |